Ogghiu cummustìbbili

L'ogghiu cummustìbbili apparteni â catigurìa dê distillati pisanti ca s'uttènunu  dô pitròliu, e havi na dinzità a 15 °C ammeri a 980 kg/m3. Pò èssiri prudottu  di cracking o straight-run, a secunnu si è produciutu di nu mpiantu di cracking o dô topping. 

Pruduzzione
La pircentuali di ogghiu cummustibbili ca nesci dâ travagghiata di nu litru di pitròliu cancia a secunnu dâ cumpressitati dâ raffinarìa e dû tipu di pitròliu grezzu di partenza. 

Li mpiechi principali di l'ogghiu cummustibbili sunnu tri: comu cummustìbbili pâ pruduzzioni di energìa alèttrica; comu cummustìbbili pê navi (bunker); comu artirnativa secunnariu ô pitròliu pê raffinarii, n casu di màrgini di raffinazioni nicativi ô topping. Nta st'ùrtimu casu, l'ogghiu cummustìbbili è straight-run.
A liveddu nnustriali, si parra di iddu cô tèrmini di "ogghiu nùmmiru 2", e pi scanciàrilu dô diesel pi muturi di màchini veni junciutu lu SY124 o "Euromarker" dô 2002 nta l'Unioni Europea.
Ntô mircatu ntirnazziunali la prima macro suttadivisioni tra lu diversu ogghiu cummustìbbili è n basi ô cuntinuti di sùrfaru. Vènunu fatti distinzioni tra ogghiu cummustìbbili BTZ (vasciu cuntinutu di sùrfuru) cu na pircentuali sutta a l'1% e ogghiu cummustìbbili ATZ (àutu cuntinutu di sùrfuru) cu pircentuali di sùrfuru chiossai di l'1%.

Puteri calurìficu

L'ogghiu cummustìbbili duna 41,022 MJ/kg, o macari 38.886 BTU pi ogni chilu.

Catigurìa:Pitròliu